佛說雨寶陀羅尼經：

唐三藏沙門大廣智不空奉　诏譯
    如是我聞。一時薄伽梵住憍睒彌國建吒迦林。與大比丘眾五百人俱。又與多諸大菩薩摩诃薩俱。時憍睒彌國中有一長者。名曰妙月。諸根寂靜。心意寂靜。多有男女及多僮僕。淨信成就。往詣佛所。頭面禮足。繞百千匝卻住一面。合掌恭敬而白佛言。世尊。欲問如來、應正等覺。少有所疑事。惟願大慈垂愍聽許。爾時世尊告長者言。恣汝意問。當為汝說。令汝心喜。時彼長者聞是語已。歡喜踴躍。世尊。雲何善男子、善女人諸貧匮者可得富饒。諸有疾病令無疾病。爾時世尊告妙月長者言。何緣作如是問。時彼長者重白佛言。世尊。我等在家多諸眷屬。資財乏少難可支濟。又多疾病。惟願世尊開示法要。當令貧者永離貧窮。倉庫財寶皆悉盈滿。存濟家中。妻、子、男女眷屬有來求者必生歡喜。為大施主。使諸倉庫金銀珍寶如意摩尼金剛。諸珍商佉室羅赤珠、瑪瑙、金寶之類豐饒無有盡竭。周給親屬。廣修惠施。饒益有情。
    爾時世尊告妙月長者言。善男子。我於過去阿僧祇劫前遇佛世尊。名持金剛海音如來、應正遍知。從彼如來受得此雨寶陀羅尼。受持讀誦思惟計念。隨喜為他廣說流布。由此陀羅尼威德力故。若善男子、人與非人、藥叉、羅剎、畢隸多、畢捨遮、鸠槃、拏烏娑、多羅迦布、單那羯吒、布單那等起惡心者。不能為害。復有諸鬼啖人脂髓、膿血、涕唾、大小便利欲來惱者。不能為障礙。佛告妙月。若有善男子心念手持書寫。但聞名字。受持隨喜廣為他敷演者。彼善男子、善女人長夜安隱受諸快樂。為瑜伽資糧安隱豐饒故。若有人欲受持此雨寶陀羅尼者。應供養一切如來。一夜二夜或三夜。專心誦持。受敬淨信三寶。諸天悉皆歡喜。即雨財寶谷麥。為彼讀誦法師故。即說陀羅尼曰 
　　南無帕嘎哇地，沙迦目那耶，達嗒嘎大呀，啊拉哈地，三妙三菩塔呀。南無帕嘎哇地，殊兒利，哇迦呀，嗒拉，沙嘎拉，耶魯勾沙雅，達嗒嘎大呀，阿樂哈得（dei),三妙三菩塔呀.南無哇蘇嗒拉，嗒拉尼。南無帕嘎哇地，哇佳拉，嗒拉，薩哥拉，耶魯勾沙雅，達嗒嘎大呀。達迭嗒，嗡，蘇魯貝，跋得拉，哇地，忙哥類，阿迦類，阿迦巴類。伍各達尼，伍倍達尼，沙夏哇地，達嗫哇地，達那哇地，修率瑪地，布拉巴，哇地，阿瑪類，尾瑪類，魯魯，蘇魯貝，尾瑪類，阿達達斯得（dei)，尾達達斯得(dei)，尾哇給蓄，昂古類，芒古類，帝帝玫，度度魅，達達類，達拉達拉，哇佳類，哇佳類，阿哇樂達尼，目給，歐給，達給達給，哇樂沙尼，你師八達尼。帕嘎旺，哇佳喇，嗒拉，沙嘎拉，耶樂勾盛。達嗒嘎大，瑪弩絲瑪啦，絲瑪啦，絲瑪啦，沙魯哇，達嗒嘎大，薩嗲（dia），瑪弩絲瑪啦，嗒樂瑪，薩嗲（dia），瑪弩絲瑪啦，桑哥，薩嗲（dia），瑪弩絲瑪啦，達達，達達，布啦，布啦，布啦呀，帕啦，帕啦，帕啦尼。蘇芒哥類，相達瑪地，孟哥啦瑪地，布啦巴瑪地，瑪哈瑪地，蘇班的啦瓦地，阿哥恰，阿哥恰。三瑪呀，瑪魯絲瑪啦，梭哈。阿達啦那，瑪魯絲瑪啦，梭哈。布拉巴哇，瑪魯絲瑪啦，梭哈。得樂地，瑪魯絲瑪啦，梭哈。尾佳呀，瑪魯絲瑪啦，梭哈。沙魯哇，沙多，尾佳呀，瑪魯絲瑪啦，梭哈。嗡，哇蘇，達類，梭哈。嗡，蘇蕊，哇蘇，梭哈。嗡，哇蘇，梭哈。
    佛告妙月長者。此名雨寶陀羅尼。以此陀羅尼威力。病患、饑儉、疾疫、業障悉皆消滅。若善男子、善女人先應供養一切如來。於一日一夜無間斷誦持此陀羅尼。其家即雨寶如大人量。一切災禍悉皆銷滅。是故善男子當受持此雨寶陀羅尼。廣為他人分別演說。善哉世尊。妙月長者聞佛所說歡喜踴躍。我今從佛受此雨寶陀羅尼。受持讀誦廣為他人分別解說。爾時妙月長者受佛教已。右繞世尊百千匝已。合掌恭敬頭面禮足歡喜而去
     爾時佛告具壽阿難陀。汝往妙月長者家。看彼長者諸庫藏中。種種財谷、諸珍寶物及諸資具今悉盈滿。爾時具壽阿難陀受佛教已。往詣憍睒彌大城。往妙月長者家中。入已見諸庫藏之中財寶悉皆盈滿。見此事已。心大歡喜踴躍而還。爾時具壽阿難陀怪未曾有。心甚歡喜而白佛言。世尊。以何因緣。妙月長者家中庫藏盈滿。佛言。善男子妙月長者淨信於我。受持此雨寶陀羅尼。為一切有情宣說。是故阿難。受持此陀羅尼廣為人說。我以佛眼觀諸世間天、人、魔、梵、沙門、婆羅門。於此受持雨寶陀羅尼者。不能作其障難。何以故。如來不異語故。此真言句不可壞故。此陀羅尼無善根有情耳尚不聞。何況書寫受持讀誦。何以故。一切如來真語宣說。一切如來隨喜。一切如來稱贊。一切如來顯揚。一切如來種植。阿難陀白佛言。善哉世尊。以妙伽他而說頌曰 ：
    　　諸佛不思議　　佛法亦復然 	    　　淨信不思議　　果報亦復然 
    　　寂慧一切智　　法王不生滅 	    　　已到勝彼岸　　稽首佛勇猛　 
     爾時具壽阿難陀。聞佛說此雨寶陀羅尼經。踴躍歡喜白佛言。世尊今此法要當何名。此經我等今者雲何奉持。佛告阿難陀。此經名妙月長者所問。汝當受持。亦名能獲一切財寶伏藏。亦名一切如來稱贊雨寶陀羅尼教。汝當受持。時薄伽梵說此經已。無量比丘及諸菩薩並諸天人、阿修羅等一切大眾。聞佛所說皆大歡喜信受奉行。 

    心真言曰 
    唵嚩素馱[口*(隸-木+士)]娑嚩(二合引)賀(引) 
    心中心真言曰 
    唵室唎(二合)嚩素娑嚩(二合引)賀(引) 
    小心真言曰 
    唵嚩素娑嚩(二合引)賀(引) 
    佛說雨寶陀羅尼經
 
 關於咒語怎麼念，請看海濤法師的講解：
http://www.fodu.cn/Html/Video/hitao-200812-23-45371.html